An Fhoirm um Fhógra le haghaidh Soláthraithe Seirbhíse Meán

Nuashonruithe

Feabhra 2025

**Tabhair faoi deara:** I gcás ina bhfuil an fhoirm á comhlánú agat i leith athrú faoi Riail 4.1, iarrtar ort an fhoirm a chomhlánú ina hiomláine. Mura ndearnadh aon athrú ar chuid ar leith den fhoirm, scríobh “gan athrú” nó “ní bhaineann le hábhar”.

**1. Ainm nó ainmneacha an tsoláthraí seirbhíse meán.**

Cuir an t‑eolas seo a leanas ar fáil le do thoil –

1.1. Ainm nó ainmneacha an tsoláthraí seirbhíse meán a sholáthraíonn an tseirbhís nó na seirbhísí ar éileamh. Sonraigh cibé acu is duine dlítheanach nó duine nádúrtha an soláthraí seirbhíse meán.

1.2 Más eintiteas dlíthiúil é an soláthraí seirbhíse meán, e.g. comhlacht corparáideach, comharchumann etc., cuir uimhir chlárúcháin/aitheantais na cuideachta nó doiciméadacht choibhéiseach ar fáil.

1.3 Má tá seirbhís craolacháin nó seirbhís ar éileamh ag an soláthraí seirbhíse meán nó má oibríonn sé nó sí ceann, nó má bhí seirbhís den sórt sin aige nó aici roimhe sin nó má d’oibrigh sé nó sí ceann díobh roimhe sin, soláthair sonraí maidir leis sin.

1. **Sonraí teagmhála an tsoláthraí seirbhíse meán.**

Cuir an t‑eolas seo a leanas ar fáil le do thoil –

2.1 Oifig chláraithe/seoladh brainse an tsoláthraí seirbhíse meán.

2.2 Sonraí teagmhála lenar féidir leis an **bpobal** dul i dteagmháil leis an soláthraí seirbhíse meán, lena n‑áirítear i leith na seirbhíse atá á hoibriú/na seirbhísí atá á n‑oibriú.

2.3 Sonraí teagmhála an duine a bheidh ag déileáil leis an gCoimisiún maidir leis an bpróiseas um **fhógra**.

2.4 Sonraí teagmhála an duine a bheidh ag déileáil le cúrsaí **comhlíontachta**, má chuirtear an tseirbhís san áireamh ar an gclár reachtúil tar éis fógra a thabhairt.

2.5 Ainmneacha agus seoltaí **stiúrthóirí** an tsoláthraí seirbhíse meán.

1. **Ainm nó ainmneacha gach seirbhíse meán closamhairc ar éileamh arna cur ar fáil ag an soláthraí seirbhíse meán.**

Cuir an t‑eolas seo a leanas ar fáil le do thoil –

* 1. Ainm trádála na seirbhíse nó na seirbhísí ar éileamh atá á soláthar lena n‑áirítear, má tá siad éagsúil le chéile, an t‑ainm a úsáidtear chun gach seirbhís a chur chun cinn agus a bhrandáil don phobal.

**4. I ngach cás, cur síos ar an gcineál seirbhíse agus ar an gcineál ábhair arna soláthar tríd an tseirbhís arna soláthar ag an soláthraí seirbhíse meán.**

4.1 An cineál Seirbhíse/Seirbhísí

Cuir an t‑eolas seo a leanas ar fáil le do thoil –

4.1.1 **Cur síos gairid ar an gcineál seirbhíse.** Áireofar leis sin cibé acu a sholáthraíonn an tseirbhís ábhar bunaidh, saoráid athdheise, seirbhísí cartlainne nó seirbhísí eile. I gcás ina soláthraíonn an tseirbhís meascán de na nithe thuas, tabharfar sonraí faoi gach cineál seirbhíse.

4.1.2 **Eolas ar an tsamhail mhaoinithe le haghaidh gach seirbhíse.** Ba cheart a thabhairt le fios ansin cibé acu a úsáideann an tseirbhís/na seirbhísí samhail idirbheartaíochta, síntiúis, seirbhís arna maoiniú ag fógróir nó samhail mhaoinithe eile.[[1]](#footnote-2) I gcás inar seirbhís saoramhairc atá i gceist leis an tseirbhís, tabharfar sonraí faoin tsamhail mhaoinithe e.g., tá an tseirbhís saor in aisce d’úsáideoirí,[[2]](#footnote-3) ach maoiníonn fógróir í.

4.1.3 **Eolas ar an sprioclucht féachana nó éisteachta don tseirbhís.** Ba cheart a áireamh ansin cibé acu is é pobal na hÉireann an sprioclucht féachana nó éisteachta nó pobal in áit éigin eile. Más áit eile, liostófar na dlínsí eile is sprioclucht féachana nó éisteachta, lena n‑áirítear eolas ar cé acu is ann do phríomh-sprioclucht féachana nó éisteachta i ndlínse eile nó nach ann agus cé acu is ball den Aontas Eorpach í an dlínse nó nach ea.

4.1.4 **Eolas ar na bealaí éagsúla ar féidir leis an bpobal rochtain a fháil ar an tseirbhís ar éileamh.** Ba cheart a áireamh ansin aon eolas ar rochtain trí bhíthin aipeanna, ar líne, boscaí bairr (lena n‑áirítear na cinn siúd faoi rialú díreach an tsoláthraí seirbhíse meán) nó ar bhealaí eile.

4.2 An Cineál Ábhair

Cuir an t‑eolas seo a leanas ar fáil le do thoil –

4.2.1 **Cur síos gairid ar an gcineál ábhair.** Ba cheart a áireamh ansin seánra an chláir/na gclár atáthar a chur ar fáil, an aoisghrúpa/na haoisghrúpaí ar a bhfuil an t‑ábhar dírithe, agus eolas eile a mheasann an soláthraí seirbhíse meán a bheith ábhartha.

**5. Ráiteas ar an mbonn ar a measann an soláthraí seirbhíse meán go bhfuil sé faoi dhlínse an Stáit.**

* 1. Agus tagairt shonrach á déanamh d’alt 2A d’Acht 2009 (a leagtar amach i Sceideal 2), tabhair breac‑chuntas ar conas atá an soláthraí seirbhíse meán faoi dhlínse an Stáit.

**6.**  **Ráiteas maidir leis an mbonn ar a measann soláthraí seirbhíse meán gur “soláthraí seirbhíse meán ábhartha” é nó í faoi alt 46I den Acht.**

Freagair na ceisteanna seo a leanas –

6.1 An corparáid, nó fochuideachta de chorparáid, an soláthraí seirbhíse meán, is é sin RTÉ nó TG4?

6.2 An bhfuil conradh craoltóireachta ag an soláthraí seirbhíse meán a rinneadh faoi alt 63, 64, 68 nó 70 den Acht?

6.3 An bhfoilsíonn an soláthraí seirbhíse meán nó duine gaolmhar[[3]](#footnote-4) nuachtán nó tréimhseachán arb éard atá ann go substaintiúil nuacht agus tráchtaireacht ar chúrsaí reatha?

6.4 An craoltóir an soláthraí seirbhíse meán nó duine gaolmhar?

6.5 An soláthraíonn an soláthraí seirbhíse meán nó duine gaolmhar bunábhar clár, arb éard atá ann go substaintiúil nuacht agus tráchtaireacht ar chúrsaí reatha, do chraoltóir?

6.6 An ndéanann an soláthraí seirbhíse meán nó duine gaolmhar aon ábhar scríofa, fuaime, closamhairc nó fótagrafach a chur ar fáil ar chumarsáid leictreonach, arb éard atá ann go substaintiúil nuacht agus tráchtaireacht ar chúrsaí reachta faoina rialú eagarthóireachta?

6.7 An bhfuil na díolacháin bhliantúla a dhíorthaítear ó na gníomhaíochtaí ag 6.3‑6.6 thuas níos mó ná €2 mhilliún?

1. Maoiniú poiblí san áireamh. [↑](#footnote-ref-2)
2. Áirítear le seirbhís saoramhairc seirbhís arna maoiniú le táille ceadúnais teilifíse nó córas comhchosúil. [↑](#footnote-ref-3)
3. Duine gaolmhar is ea duine má tá an duine mar chuid den ghrúpa céanna cuideachtaí (de réir na brí a thugtar don téarma sin le halt 8 d’Acht na gCuideachtaí, 2014). [↑](#footnote-ref-4)